JAS เริ่มถดถอย.!?
เริ่มเห็นสัญญาณบอกเหตุที่ชัดเจนมากขึ้นว่าบริษัทจัสมิน อินเตอร์เนชั่นแนล จำกัด (มหาชน) หรือ JAS กำลังเผชิญกับภาวะการขยายตัวแบบถดถอย
เริ่มเห็นสัญญาณบอกเหตุที่ชัดเจนมากขึ้นว่าบริษัทจัสมิน อินเตอร์เนชั่นแนล จำกัด (มหาชน) หรือ JAS กำลังเผชิญกับภาวะการขยายตัวแบบถดถอย
17 ส.ค. 2565

เริ่มเห็นสัญญาณบอกเหตุที่ชัดเจนมากขึ้นว่าบริษัทจัสมิน อินเตอร์เนชั่นแนล จำกัด (มหาชน) หรือ JAS กำลังเผชิญกับภาวะการขยายตัวแบบถดถอย เห็นได้จากงบ Q2/2565 มีรายได้รวม 5,066 ล้านบาท ลดลงจาก Q1/2565 ที่ทำได้ 5,120 ล้านบาท
ที่น่าเป็นห่วงมากกว่านั้นคืองบ Q2/2565 พลิกขาดทุน 229 ล้านบาท จากงบ Q1/2565 มีกำไรสุทธิ 132 ล้านบาท
ปมเหตุเริ่มเกิดขึ้นหลังจาก JAS มีการขายหุ้นบริษัท จัสเทล เน็ทเวิร์ค จำกัด (JASTEL) ทั้งหมด ให้บริษัท จัสมิน เทเลคอม ซิสเต็มส์ จำกัด (มหาชน) หรือ JTS ซึ่ง JASTEL จากที่เคยเป็นบริษัทที่สร้างรายได้และกำไรให้ JAS แบบเต็ม 100% มารับรู้รายได้และกำไรผ่านการถือหุ้น JTS เพียง 32% เท่านั้น
ทำให้ JAS ต้องพึ่งพิงรายได้หลักเกือบ 100% จากธุรกิจบรอดแบนด์ (อินเทอร์เน็ตความเร็วสูง) ภายใต้บริษัท ทริปเปิลที บรอดแบนด์ จำกัด (มหาชน) หรือ TTTBB ภายใต้แบรนด์ 3BB เพียงเท่านั้น
แต่ว่าปัจจุบัน 3BB กำลังเผชิญปัญหาเรื่องศักยภาพการแข่งขันในธุรกิจบรอดแบนด์กับเบอร์หนึ่งอย่าง TRUE และดาวรุ่งพุ่งแรงอย่าง AIS ที่มาร์เก็ตแชร์ขยับเข้าใกล้ 3BB มากขึ้นทุกที..!!!
เห็นได้ชัดจากตัวเลขผู้ใช้บริการรวม 3.7 ล้านราย (แม้ดูเพิ่มขึ้นเมื่อเทียบ Q1/2565 ที่มีผู้ใช้บริการรวม 3.68 ล้านราย) แต่จำนวนผู้ใช้บริการที่เก็บเงินได้มีเพียง 2.41 ล้านราย ลดลงเมื่อเทียบ Q1/2565 ที่มีอยู่ 2.42 ล้านราย
นั่นหมายถึง Q2/2565 ลูกค้ามีการย้ายออกไปกว่า 10,000 ราย…เลยทีเดียว
หนักยิ่งไปกว่านั้นรายได้เฉลี่ยต่อราย (ARPU) ลดเหลือ 591 บาทต่อเดือน ลดลงจาก 596 บาทต่อเดือน ในช่วง Q1/2565 ที่ผ่านมา
นี่คือสภาวะ “ลูกค้าหาย..รายได้ต่อหัวหด” ที่น่ากลัวอย่างยิ่ง.!!?
ในขาของต้นทุน 3BB ด้วยความที่ “ตีตั๋วผู้ใหญ่” จ่ายค่าเช่าไฟเบอร์ออปติกราคาพรีเมียมกับกองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) ยิ่งทำให้ “มาร์จิ้นยิ่งแคบ..แทบไม่มีกำไร” หนักข้อขึ้นไปอีก
ดูได้จากค่าเช่าไฟเบอร์ออปติกปี 2565 มีสัญญาเช่าหลัก 441.66 บาทต่อคอร์กิโลเมตรต่อเดือน สัญญาประกันรายได้ค่าเช่า 779.38 บาทต่อคอร์กิโลเมตรต่อเดือน
ทำให้ต้นทุนค้ำคอ 3BB จนมีข้อจำกัดในการทำการตลาดหรือให้ส่วนลดเพื่อดึงดูดลูกค้าใหม่..และที่สำคัญคือรักษาฐานลูกค้าเดิมที่มีอยู่ไว้ให้ได้..
ด้วยค่าเช่าราคาพรีเมียม..แต่รายได้เฉลี่ยต่อราย (ARPU) ลดลง..แถมฐานลูกค้าเริ่มหาย
นี่หากไม่มีการเปลี่ยนแปลงหรือทอนค่าเช่าไฟเบอร์ออปติกจาก JASIF..สถานการณ์ 3BB อาจย่ำแย่ลงไปได้อีก
นั่นหมายถึงสัญญาณถอดถอยของ JAS จะเด่นชัดมากขึ้น..!!
…อิ อิ อิ….